Nin ye porozɛ ye min bɛ weele ko « Alisa an ma kɛ hakilitigi ye » Porozɛ don min ɲɛsinnen bɛ ɛntɛrinɛti kalanni ma an ka togodaw la. Kalan in bɛ ka kɛ Segu ni Sanogola-Bamusobugu, Zezana Gara la, Mali. Kalan in tun bɛ ka kɛ mɔgɔ minnu fɛ, olu filɛ nin ye: Boukary konate n’o bɛ Mali la yan, Albertine ni Caroline, n’olu bɔrra Parina a kama ani Claire, n’o b’a to Parikalan in kɛ an fɛ ɛntɛrinɛti kan.
Kalan in kɛ cogo filɛ nin ye: Boukary Konate ni Albertine bɛ mɔgɔkɔrɔbaw kalan ɛntɛrinɛti la, Claire b’a to Pari ka kalan in sinsin ɛntɛrinɛti fɛ. Kalan in ɲɛsinnen bɛ ɛntɛrinɛti kalanni ma ani ka mɔgɔw kalan fototali ni wido kɛ cogo la ni yɔrɔjan fototalan ni kamera ye ani telefɔni yaalata, fototalan ni kamera bɛ min na.
Caroline bɛ tubabukan kalan demisɛnw kunna u bɛ tulon caman fana kɛ o sen fɛ min bɛ demisɛnw ɲɛnajɛ kosɛbɛ. Ɛntɛrinɛti kalan in dɔ fana sinsinnen bɛ Bamanankan sen donni na ɛntɛrinɛtiko la kunnafoniko hukumu kɔnɔ.
Baara in daminɛ na Segu dugu kɔnɔ, an ye mɔgɔ caman kalan ye. O kɔ fɛ, an taara Zezana Gara la, n’o ye komini ye kilo mɛtɛrɛ 37 ani Segu cɛ. O waati la, mɔgɔ fila wɛrɛ bɔra Pari ka na fara an kan baara in na n’o ye Nadine n’a denkɛ Solale ye. Olu fara la Caroline kan ka demisɛnw kalan k’u ɲɛnajɛ. Baara taabolo ɲɛna kosɛbɛ nin yɔrɔ fila in bɛɛ la bawo minnu nana kalan in na, a jara u ye kosɛbɛ wa u ye faamuya sɔrɔ a la fana.
Tubabu ninnu seginna ka taa Pari, an b’u fo kosɛbɛ. Alisa kalan in bɛ senna yɔrɔ kofɔlen ninnu na Boukary konate fɛ, Parikaw b’u to ¨Pari k’an dɛmɛ a la ɛntɛrinɛti fɛ.
Nin ja ninnu kɔfɛ nin kunnafoni in kɔnɔ, aw bɛ se ka kalan in taabolo lajɛ « alisa an ma kɛ hakilitigi siti kan n’o ye: http://toujourspassage.tumblr.com
Aw bɛ se k’a sɔrɔ twitter » kan nin cogo la: @toujourspassage walima kan Maneno kan.
Baara in na, an ka foli bɛ « Orange Mali Fondation ye, o min y’a dɛmɛn ni kalo fila konɛkisiyɔn ye Segu ani kalo fila konɛkisiyɔn Zezana Gara la. An ka foli bɛ « ONG » Jigitugutɔn ye Segu o min y’a dɛmɛn ni a ka baara kɛ yɔrɔ ye walasa kalan ka se ka kɛ Segu dugu kɔnɔ. An bɛ foli la se Jean Marie Keita ma Zezana Gara la, o min y’an dɛmɛn ni mobili ye walasa boli boli bɛ se ka kɛ Segu ni Zezana Gara cɛ. An foli bɛ porozɛ « PRECAD » ni Zezana Gara komini ɲɛmɔgɔw ye, olu minnu kɛra sababu ye baara kɛ yɔrɔ ka sɔrɔ.
Alisa an bɛ foli la se an ka Parikaw ma, olu minnu nana fɔ Mali la yan ka na dɔnni di an ma. An bɛ Claire fo fɛn caman na, ani a kɛli ka kalan kɛ ɛntɛrinɛti kan k’a to fɔ¨Pari. Mɔgɔ o mɔgɔ n’o de ye an dɛmɛn ni minɛnw ye Pari Albertine ka cɛsiri kɔnɔ, an b’olu bɛ fo.
Ɛntɛrinɛti kalanni an ka togodaw la Segu ani Zezana Gara la, Mali la.
Nin ye porozɛ ye min bɛ weele ko « Alisa an ma kɛ hakilitigi ye » Porozɛ don min ɲɛsinnen bɛ ɛntɛrinɛti kalanni ma an ka togodaw la. Kalan in bɛ ka kɛ Segu ni Sanogola-Bamusobugu, Zezana Gara la, Mali. Kalan in tun bɛ ka kɛ mɔgɔ minnu fɛ, olu filɛ nin ye: Boukary konate n’o bɛ Mali la yan, Albertine ni Caroline, n’olu bɔrra Parina a kama ani Claire, n’o b’a to Parikalan in kɛ an fɛ ɛntɛrinɛti kan.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn